ඔවුන්ගේ ප්‍රේමය අමරණීයත්වයට පත්කර ගැනීමට ඔවුන් දෙපළටම අවශ්‍ය විය. දෙදෙනාගේ ම හදවත් තුළ කායික ආශාවන් සතපවා ගැනීමේ ආශාව නලියමින් නැගී සිටියේ ය. එහෙත් ඊට අහල්යාගේ අසපුවෙහි ඉඩක් සහ වේලාවක් නැත්තේ ය. සෘෂිවරයා හැම විටම අසපුවේ හෝ ඒ අවට සිටින නිසා ය. ගෞතම සෘෂි සෑම දිනකම අලුයම් කාලයෙහි ශිව දෙවියන් වැඳීමට යයි. ගංගා නම් ගඟින් නා පිරිසිදු වී පළමු කුකුළා හඬලන පිණිබර අලුයම් වේලාවෙහි ය ඔහු ඒ සඳහා පිටත්වන්නේ. මේ සිද්ධිය ශක්‍රයා හොඳින්ම දැන සිටියේ ය. එය හා සම්බන්ධ වැඩි විස්තර අහල්යා විසින්ම සක් දෙවිඳුට කියන්නටත් ඇත. කෙසේ නමුත් මේ කාරණා කාරණා දැනගත් ශක්‍රයා දිනක් කුකුළු වෙස්ගෙන ගෞතම සෘෂිවරයා වෙසෙන අසපුව අසළ ගසක සැඟවී සිටියේ ය. මැදියම් රැය ගෙවුණා පමණි. ගසේ ලැග සිටි කුකුළා හඬලන්නට පටන් ගත්තේ ය. සුව නින්දේ සිටි ගෞතම සෘෂිවරයාට කුකුළා හඬලන හඬින් අලුයම් කාලය ළඟාවී ඇතැයි සිතී වහ වහා අසපුවෙන් පිටවී දේව මෙහෙය සඳහා යන්නට ගියේ ය.
ගෞතම සෘෂි සෑම දිනකම අලුයම් කාලයෙහි කරන්නේ කුමක්ද?
ශිව දෙවියන් වැඳීමට යයි